Jyllandsposten, 1841-09-17
Som bekjendt blive de, ved Rigsbanksforordningen og didhørende Lovbud, Bygninger, Jorder og Tiender i Danmark paalagte Forhæftelser til Nationalbanken forrentede til samme med 6 1/2 pCt. aarlig, og, da nu ellers den almindelige Rentefod er 4 pCt. p. A., ligger allerede heri noksom Opfordring for vedkommende hæftelsespligtige Eiendommes Eiere, til at søge bemeldte Hæftelser indfriede, isærdeleshed da Lovgivningen har tilladt, at de for Capitalerne udstædende Obligationer ved Jndfrielsen fra Banken blive formelig cederede, og igjen, endog uden at benytte Stempel=Papiir, kunne være Gienstand for Transport til Trediemand, og saadanne cederede Bankhæftelsesobligationer, da deres paalydende Beløb kun udgjør en ringe Deel af den pantsatte Eiendoms Værdi, og stifter Panteret fremfor enhver anden Hæftelse, endog fremfor de kongelige Skatter, afgive den størst mulige Sikkerhed, og derfor ere meget søgte af Capitalisterne, og der altid lettelig paa dem kan reises Penge. Naar imidlertid hidtil mange Eiendomsbesiddere ei have frigjort sig for denne Hæftelse, da maa vistnok Grunden hertil ene søges i den Omstændighed, at, da af mange, isærdeleshed de mindre Kjøbstadeiendomme, saavelsom Landeiendomme (hvor kun den 1/2 Deel af den fulde Hæftelse, der ei liqvide res i de kongelige Skatter, kan indfries) af indtil en Halv Snees Tdr. Hartkorn, Hæftelsen sjelden engang beløber 100 Rbd., er Forskjellen, imellem 6 1/2 og 4 pCt. heraf, ikke bleven anseet for nogen synderlig Gjenstand, isærdeleshed i Betragtning af den Uleilighed, der forde langt fra Kjøbenhavn Boende er forbunden med, der at skulle lade Jndfrielsen besørge. Den lavere Rente er imidlertid ei den eneste Fordeel, en Eier nyder, naar han indfrier sin Hæftelse fra Banken; men efter Bank lovgivningen bliver han tillige for Hæftelsens Beløb Actionair i Banken, og, skjøndt endnu intet Actieudbytte er givet, eller just i de allernærmeste Aar kan forventes, ere dog Bankactierne blevne Gjenstand for Handel, og deres Priis stegne endog ei ubetydeligt over deres paalydende Beløb. Men er det nu allerede i og for sig selv en Fordeel, ved at indfrie Hæftelsen, at bespare 2 1/2 pCt. Rente aarlig af denne Capital, og endda desforuden erhverve sig Actier for dens Beløb, kommer endnu hertil, at, da Actier altid kun udstedes for fulde Hundreder, er det tilstaaet de Actieberettigede, naar deres Hæftelser enten i det Hele eller for en Deel ikke beløbe fulde Hundreder, Ret, til at kunne ved contant Tilskud supplere dem til saadanne runde Summer; men under nærværende Forholde, da, som bemærket, Bankactiernes Cours er langt over pari, er det naturligviis en særdeles fordeelagtig Ret, at kunne i Banken indbetale contant et Beløb af indtil henved 100 Rbdlr., og derfor modtage en Actie, som man strax kan afhænde til en langt høiere Priis. Men denne Ret, at kunne supplere ved contant Tilskud, er ved Placat 6te August 1839 indskrænket til Tidsrummet inden 1ste August 1842, eller rettere, da ingen Reqvisition om Actier modtages af Banken i Juli Maaned til sidste Uge af Juni 1842, og da fremdeles Banken i den sidste Tid har gjort sin, vel ved Lovgivningen hjemlede, men ei tidligere benyttede, Ret, at kunne fordre Hæftelserne opsagte med 3 Maaneders Varsel, gjældende, maa slig Opsigelse vistnok i det allerseneste være skeet inden 11te Marts næste Aar. – Skjøndt Actiernes Cours i den seneste Tid har været noget variabel, synes den dog at ville holde sig omtrent i 115 pCt., eller idetmindste ikke let gaae synderligt herunder, og, ligesom det paa den ene Side ei kan nægtes, at Actiernes Antal ved betydelige Suppleringer forøges, og saaledes deres eventuelle Udbytte og dermed Coursen forringes, saaledes maa det paa den anden Side og tages i Betragtning, at Bankens Fond ved de mange contante Tilskud betydelig forøges, saameget mere som der jo af disse Summer i Tidsrummet, til Udbytte førstegang uddeles, ei svares nogen Rente, og, da Udbyttet vel derfor neppe vil blive under 3 pCt., ville Actierne vel altid holde sig over pari.